ගුරු වැටුප් විෂමතාවලට විසඳුම් ලබාදෙනතුරු සිය වෘත්තීය ක්‍රියාමාර්ගය අඛන්ඩව ක්‍රියාත්මක කරන බව ගුරු සංගම් පවසනවා.කොතලාවල ආරක්ෂක විශ්වවිද්‍යාල පනත් කෙටුම්පත ඉවත් කර ගත යුතු බව සහ තවත් ඉල්ලීම් කිහිපයක් මුල් කර ගනිමින් ගුරු වෘත්තීය සමිති ආරම්භ කළ වෘත්තීය ක්‍රියාමාර්ගය අද ක්‍රියාත්මක වන්නේ 7 වන දිනටයි.මෙම වර්ජනයට ගුරු වෘත්තීය සමිති 14 ක් එක්ව සිටිනවා.කෙසේ වෙතත්, අද දිනයේත් ඇතැම් ප්‍රදේශවල ගුරුවරුන් වෘත්තීය ක්‍රියාමාර්ගයට සහභාගි නොවී සිසුන්ට අධ්‍යාපනය ලබාදෙන ආකාරය ද දක්නට ලැබුණා.මේ අතර, කරාපිටිය - සුනන්දාරාම පුරාණ විහාරස්ථානයේ ප්‍රඥාධාර දහම් පාසල අද ඔන්ලයින් තාක්ෂණය ඔස්සේ පැවැත්වීමට එහි භික්ෂුන් වහන්සේලා කටයුතු කර තිබුණා.කෙසේ වෙතත් ගුරු වර්ජනය හේතුවෙන් ඔන්ලයින් ඉගැන්වීමේ කටයුතු මෙන්ම උසස් පෙළ විභාගය සඳහා අයදුම් කිරීමේ කටයුතු ද ඇණ හිට තිබෙනවා.